cyanic-selkie/wikianc huggingface dataset:
Heino
Musiek
Na 'n loopbaan van 50 jaar, het Heino op 30 September 2018 sy finale toer van 2019 aangekondig, met die vrystelling van sy laaste album “...und Tschüss, das letzte Album” (...en totsiens, die finale album). Die album bestaan uit 36 liedjies, hoofsaaklik die tradisional Duitse volksliedjies wat vir hom roem verwerf het. Nietemin het hy later 'n toer aangekondig vir die herf van 2020 waarin hy klassieke musiek uitvoer.
Drukkoker
Geskiedenis
Die geskiedenis van drukkokers strek terug tot in die 17de eeu. In 1679 het die Franse natuurkundige Denis Papin 'n pot ontwikkel waarin groter druk as in die lug opgebou kon word. Water en ander vloeistowwe het daarin hoër kookpunte bereik as 100 °C. Papin het die pot na homself genoem - Papiniaanse pot; alternatief is daarna verwys as digestor. Aanvanklik is die pot, wat van swaar koper vervaardig is, in natuurwetenskaplike laboratoria gebruik, maar dit het later ook ingang tot kombuise gevind waar Papin se drukkoker onder meer die basis vir voedselpreservering sou vorm. Papin het self geen voordeel getrek uit die uitvinding nie en tydens sy leeftyd ook geen erkenning daarvoor gekry nie. Sy reputasie het skade gely toe een van sy drukpotte tydens 'n openbare tentoonstelling ontplof het. Vervolgens het Papin 'n veiligheidsklep daarvoor ontwikkel.
Frank Brownlee
Versamelbundels
Van sy verhale word opgeneem in versamelbundels soos Stories South African onder redaksie van A. Lennox-Short en A century of South African short stories, terwyl Mbabala, die bosbok opgeneem word in Mooi loop onder redaksie van G.H. Franz en Die klein bruin voëltjie en Mbabala die bosbok opgeneem word in Hennie Aucamp se Wys my waar is Timboektoe. In Mbabala die bosbok red die ou jagter Raxoti die lewe van die bosbokram, omdat hy vroeër dieselfde bok se lewe gered het. Hy herken die bok aan die Raxoti-merk wat hy toe in die bok se oor gekerf het. Hierdie verhaal word ook deur Daniel Hugo in die versamelbundel Tydskrif opgeneem. Brownlee se manuskripte word bewaar in die National English Literary Museum in Grahamstad, onder andere ook ongepubliseerde Khoikhoi volksverhale.
Lys van Suider-Afrikaanse varswater visfamilies
Hier is 'n tabel met al die varswater visfamilies wat in damme, riviere en mere in Suider-Afrika voorkom. Dit sluit al die riviere noordwaarts tot by die Kunene- en Zambeziriviere in. Van die families het spesies wat ook in die see voorkom.
Acarnus ternatus
Acarnus ternatus is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Dries Brunt
Lewe en werk
Andries Gerardus (Dries) Brunt is in 1933 as een van vyf kinders in Nederland gebore en emigreer na die verwoesting van die Tweede Wêreldoorlog in 1949 saam met sy ouers na Suid-Afrika. Hulle gaan bly in Pretoria en hier woon hy sy hele lewe lank, met uitsondering van ’n kort verblyf in Vanderbijlpark. Hy matrikuleer in 1953 aan die Afrikaanse Hoër Seunskool in Pretoria, nadat hy tussen standerd agt en nege ’n jaar se skool oorslaan om op die Sallies-goudmyn naby Brakpan te gaan werk om die familie se inkomste aan te vul. Na skool ontvang hy ’n Yskor-beurs en behaal dan in 1957 die B.Sc.-graad in Metallurgie aan die Universiteit van Pretoria. In Pretoria ontmoet hy die verpleegster Maryna Cilliers, oorspronklik van die plaasgemeenskap Eilandia naby Robertson, en hulle trou in 1959. Die egpaar het drie dogters (Marinda, Anita en Olga) en ’n seun (André).
Tydens sy verblyf by die WNNR besoek hy verskeie lande as nasionale verteenwoordiger by vergaderings van die International Council for Scientific Unions en die Federation Internationale de Documentation. Hy publiseer in hierdie tyd ook verskeie wetenskaplike artikels, waarvan een in 1987 bekroon word as die beste artikel van die jaar in die Tydskrif vir Biblioteek- en Inligtingkunde. Na sy aftrede by die WNNR stig hy saam met ’n vennoot ’n maatskappy wat CD Rom-databasisse versprei en hy tree dan in 1995 uit om voltyds te skryf. Later word hy medebestuurder van New Media Productions, ’n maatskappy wat omsien na gesondheidsorg vir ongeletterde mense in die land. Hy ly aan retinitis pigmentosa, ’n siekte wat hom mettertyd blind kan laat. Hy en sy gesin bly eers in Lynwood Manor in Pretoria, maar na aftrede verhuis hy en sy vrou na ’n meenthuis in Murrayfield. Hy is ’n aktiewe lid van die Skrywersforum in Pretoria, publiseer op LitNet se ReisNet en skryf ook boekresensies vir die Citizen en artikels vir Kakkerlak.
Skryfwerk
Dagboek van ’n eensame” behandel die lotgevalle van ’n Antarktiese ekspedisie en is ’n verhaal van fisieke blootstelling en geestelike oorwinning. Daar is ’n verwoestende ontploffing by die basis op Antarktika en slegs een persoon oorleef. Die hoofkarakter en sy span poolhonde (“huskies”) word tot oorlewing gedwing in hierdie onherbergsame gebied. Dit is ongelukkig dat die verlede tyd gebruik word om die verhaal te vertel, want daardeur gaan die spanning grootliks verlore. Hierdie boek is ook as e-boek beskikbaar onder die titel “Ekspedisie onvervuld”. “Die Poort” is ’n reisvertelling oor Meiringspoort wat in 2007 gepubliseer word en gee in feite en fiksie sprokies, legendes en vertellings van hierdie gebied, wat die vroeë handelsroete was tussen die Klein- en die Groot-Karoo. Hierdie boek is ook as e-boek beskikbaar onder die titel “Vertellings oor Meiringspoort”. “Die joernaal van Wouter Lerous” se hoofkarakter is die Suid-Afrikaner Wouter Lerous, wat betrokke is in ’n ernstige verhouding met die bruin anti-apartheid aktivis Trys. Wouter is ’n wetenskaplike wat op ’n spioenasiesending vir Amerika in die laat sewentigerjare op die verlate eiland Bouvet in die Suid-Atlantiese oseaan is. Hy doen seismografiese opmetings om Russiese kerntoets-aardskokke op te vang, maar onderskep ook die Suid-Afrikaanse kerntoets wat in hierdie area uitgevoer word. Hierna verdwyn hy spoorloos van die eiland. Trys gaan soek hom in Moskou, waar sy ontstellende ontdekkings maak. Wouter se joernaal word dertig jaar later in ’n argief in Moskou ontdek, waarna die skrywer van die verhaal dit oortik met eie kommentaar op die gebeure. Hierdie boek word later in e-boek formaat beskikbaar gestel as “Spel met die dood”. Die kortverhaal “Meeting in Eilandia” verower die eerste prys in ’n skrywerskompetisie van die Robertson Literary Society.
Chuck Grassley
Grassley is 'n lid van die Republikeinse Party (Verenigde State), en het voorheen agt termyne gedien in die Iowa Huis van Verteenwoordigers (1959–1975) en drie termyne in die Verenigde State Huis van Verteenwoordigers (1975–1981). Hy het drie kere gedien op die Verenigde State Komitee op Finansies as Voorsitter van die Verenigde State Komitee op Finansies gedurende periodes waarin die Republikeinse Party die senaatsmeerderheid was.
Acarnus thielei
Die spons behoort tot die genus Acarnus en tot die familie Acarnidae. Die wetenskaplike naam van die spesie is die eerste keer geldig gepubliseer in 1958 deur Lévi.
George Grey
Hy was die seun van kol. Grey, wat gesneuwel het in die Skiereilandse Oorlog, 'n stryd tussen Frankryk en die geallieerde magte van Spanje, die Verenigde Koninkryk en Portugal om beheer van die Iberiese Skiereiland tydens die Napoleontiese Oorloë. Dit het ontstaan toe Frankryk en Spanje Portugal in 1807 binnegeval het. In 1808 het Frankryk teen sy bondgenoot, Spanje, gedraai. Dit het voortgeduur tot die Sesde Koalisie Napoleon in 1814 verslaan het.
In 1859 word hy ontslaan omdat hy 'n beweging vir die vereniging van Suid-Afrika voorgestaan het. Nadat hy in ere herstel is, is hy na sy ou amp in Nieu-Seeland gestuur in 1861. Hy word later lid van die Nieu-Seelandse parlement en was eerste minister van 1877 tot 1879.
Manga
Geskiedenis en eienskappe
Moderne manga het sy oorsprong in die Besetting- (1945–1952) en post-Besettingjare (1952-vroeg 1960's), terwyl 'n voorheen militaristiese en ultra-nasionalistiese Japan sy politieke en ekonomiese infrastruktuur herbou het.
Skrywers oor mangageskiedenis beskryf twee breë en aanvullende prosesse in die vorming van moderne manga. Een siening beklemtoon die gebeure wat plaasgevind het tydens en na afloop van die Amerikaanse besetting van Japan (1945–1952), en beklemtoon die Amerikaanse kulturele invloede, insluitend Amerikaanse strokiesboeke (deur GI's na Japan gebring ) en beelde en temas van Amerikaanse televisie, rolprente en strokiesprente (veral Disney). Die ander siening, gehuldig deur ander skrywers soos Frederik L. Schodt, Kinko's Ito en Adam L. Kern, beklemtoon die kontinuïteit van die Japanse kulturele en estetiese tradisie, insluitend vooroorlogse, Meijise en voor-Meijise kultuur en kuns.
Manga vir die plaaslike mark
Franssprekende kunstenaars het ook hulle eie weergawe van manga ontwikkel (manfra), soos Frédéric Boilet se la nouvelle manga. Boilet het in Frankryk en Japan gewerk, en soms met Japanse kunstenaars meegewerk.
Erica velatiflora
Erica velatiflora is 'n plant wat tot die genus Erica behoort en is deel van die fynbos. Die plant is inheems aan die Wes-Kaap en kom in die Outenikwaberge voor. Daar is twee subpopulasies, ses kilometer uitmekaar en beide word bedreig deur bosbou bedrywighede en indringerplante soos die pinus-spesies.
Ketel
Algemene konstruksie
Die Cornwall-ketel bestaan uit 'n silindriese romp met 'n gegolfde vuurgang waardeur uitsetting opgeneem word. Op 'n halwe hoogte voor in die vuurgang is die brandstofrooster waarop die vaste brandstof geplaas word. Die brandstof word dikwels op 'n band in die'vuurgang ingevoer (kettingrooster), wat langsaam in die rondte draai en die brandstof bestendig toevoer. Die vaste verbrandingsreste word aan die einde van die band outomaties afgevoer. So 'n vuurgang is heeltemal deur water omring en sirkulasie word deur die eksentriese plasing van die brandstofrooster aangehelp.
Werking
Dit word bereik deur die warm rookgasse eerstens deur die voorverwarmers, dan deur die oorverhitters en laastens deur die lugverwarmers te voer. Ketels word verder ook van bykomstighede soos meet-, reël- en veiligheidstoestelle voorsien. Volgens wet moet elke ketel minstens twee veiligheidskleppe, twee peiltoestelle, twee voedingswaterhouers, 'n manometer en 'n hoorbare waarskuwingstoestel hê. Die waarskuwingstoestel tree in werking wanneer die watervlak te laag daal, waardeur oorverhitting van die installasie kan plaasvind. By ketels met gedwonge sirkulasie word ook reserwepompe geïnstalleer ingeval die normale pomp gaan staan.
Parnassus Trio
Werk
Die Parnassus Trio is vernoem na Berg Parnassos, wat bekend is in die Griekse mitologie as 'n heilige berg van die god Apollo en die Korikiaanse nimfe, asook as die tuiste van die muse.
Southern Gothic
Andersyds bevraagteken Southern Gothic-literatuur die romantiese beeld van 'n bukolies-idilliese Suide, sy agrariese leefstyl en sy aristokraties-elegante plantasiesamelewing deur lig te gooi op sy skadukant: die ontkenning en onderdrukking van historiese realiteite soos slawerny, rassisme en geweldpleging binne 'n patriargale konteks. Die Suide se morele waardes word in 'n kritiese lig gesien, met 'n sin vir donker humor.
1970
Die jaar 1970 was 'n gewone jaar wat volgens die Gregoriaanse kalender op 'n Donderdag begin het. Dit was die 70ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.
Wilfried Böse
Wilfried Böse (7 Februarie 1949, Stuttgart, Wes-Duitsland - 4 Julie 1976, Entebbe, Uganda) was 'n Duitse terroris gedurende die vroeë 1970's. Hy was aktief in links-radikale politieke kringe in Frankfurt, Duitsland en het saam met Johannes Weinrich die Rewolusionêre Selle (Revolutionären Zellen, RZ), 'n links-radikale terreurorganisasie, gestig. Hy het die kaping van 'n Air France-vlug in Junie 1976, gelei en is later deur Israeliese veiligheidsmagte doodgeskiet.
Lewensloop
Rondom 1970 raak Böse betrokke by die Frankfurt-afdeling van die politieke groep "Föderation Neue Linke", saam met onder andere Micha Brumlik en Johannes Weinrich. Hy het die rol van tesourier daar oorgeneem.
In die somer van 1972 stig Böse die terreurgroep Rewolusionêre Selle (Revolutionären Zellen, RZ) in Frankfurt saam met ander mense van die gewelddadige linkse ekstremistoneel, waaronder Weinrich. Hy het die nuwe groep ontwikkel om dit te onderskei van die RAF en ''Bewegung 2. Juni'' met die doel om dit vir die wetstoepassingsowerhede moeiliker te maak om hulle op te spoor deur klein groepies te organiseer wat skaars met mekaar verbind is. Toe die RZ later in 'n sosiale rewolusionêr en 'n internasionalistiese vleuel verdeel het, was Böse een van die voorste internasionaal aktiewe terroriste saam met Weinrich, Hans-Joachim Klein, Magdalena Kopp , Brigitte Kuhlmann en andere. Böse het ' n geheime opleidingskamp in Suid-Jemen besoek saam met sy mede-RZ-vegters vir guerrilla-opleiding en het die nom de guerre "Mahmud " gebruik. In September 1975 het hy met Kuhlmann ondergronds gegaan, voor dit was hy in Frankfurt geregistreer.
Kaping van Air France-vlug 139
Böse lei die kaping van 'n Air France Airbus wat met 258 passasiers op 27 Junie 1976, van Athene, Griekeland opstyg. Die vliegtuig word deur die kapers gedwing na Entebbe, Uganda. Aanhangers van 'n Palestynse terreurgroep gestig deur Waddi Hadad neem ook aan die kaping deel. Volgens die kapers sou die gyselaars vermoor word indien 53 Palestynse gevangenisse wat op daardie stadium aangehou word in Israel, Kenia, Wes-Duitsland en elders nie vrygelaat sou word nie.
Louis Rautenbach
Oorsprong Van Smarte
'Oorsprong van Smarte' is 'n roman gebaseer op Ou Testamentiese Bybelverhale en neem die leser op 'n interessante reis deur die bekende Bybelverhale, vanaf Genesis tot Konings. Die skrywer delf dieper in emosionele belewenis van bekende Bybelse figure en gee die leser 'n nuwe perspektief op die menslikheid van hierdie karakters en ook die verreikende nagevolge van hul dade. Soos die verhaal vorder, sal die leser toenemend bewus word van God se opregte belangstelling in die skepping en liefde vir mens. God beskerm deurlopend. Hy rig en lei die mens om hom teen selfvernietiging te beskerm. Daar is niks groter as God se genade...
ISBN 978-1-928210-50-4
Soveel Jare
Die boek handel hoofsaaklik oor 'n man wat as baba van sy ouers weggeneem en vir aanneming afgegee word. Sonder dat sy eie familie weet waar hy hom bevind, en onbewus van sy herkoms vanuit 'n groot familie waarna hy as enigste kind soveel keer gesmag het, leef hy 'n unieke en interessante lewe totdat hy onverwags met waarheid gekonfronteer word. Ons reis vir ongeveer sestig jaar oor hierdie lewenspad wat soms ongelyk en klipperig voorkom. Die leser sal sien watter leemte in die lewe kan ontstaan terwyl geliefdes onder die valse indruk verkeer dat hulle die beste om jou ontwil doen.
Pous Gregorius V
Gregorius V was die 138ste pous van die Rooms-Katolieke Kerk.
Carlo Gambino
Hy het op die ouderdom van 74 in sy bed aan 'n hartaanval gesterf. Volgens 'n priester wat hom die Laaste Ritueële van die Katolieke Kerk gegee het, was hy in "'n genadetoestand" toe hy gesterf het. Hy het twee broers gehad, waarvan een Gaspare Gambino was, en nooit by die mafia betokke was nie. Hy moet nie verwar word met 'n ander Gaspare Gambino wat 'n maffialid in Palermo was nie. Die ander broer was Paolo Gambino, wat 'n groot rol in familie van sy broer gespeel het.
Builepes in Suid-Afrika
Builepes is in Suid-Afrika bekend sedert die Tweede Vryheidsoorlog.
Benny Gantz
Benjamin (Benny) Gantz, Hebreeus: בנימין (בני) גנץ, (gebore 9 Junie 1959) is 'n Israelse politikus en voormalige generaal.
Gantz het baie kritiek gehad op die eertydse eerste minister Benjamin Netanyahu van die Likoed-party en wou weer onderhandel met die Palestyne oor 'n vredesooreenkoms.
Stuttgart
Terwyl daar reeds in prehistoriese tye nedersettings in die huidige voorstad Bad Cannstatt gevestig is en die Romeine hier later 'n fort gebou het, het Stuttgart, soos sy naam in Duits aandui, sy oorsprong in 'n perdeboerdery (Oudhoogduits: Stuotgarten) gehad wat omstreeks 950 gestig is. Later is in die gebied, waar reeds die Romeine wingerde aangelê het, 'n wynbedryf gevestig. Nadat die nedersetting in die 13de eeu onder die bewind van die grawe van Württemberg gekom het, het dit stadstatus ontvang. Omstreeks 1320 het die grawe van Stuttgart hul permanente residensiestad gemaak, en ná 1482 het die stad agtereenvolgens as hoofstad van die graafskap, hertogdom, koninkryk en deelstaat Württemberg gedien.
Adelaide Kane
Adelaide Kane (gebore 9 Augustus 1990) is 'n Australiese aktrise en vervaardiger. Sy is bekend vir haar rolle in die rolprent The Purge (2013) en in die televisiereekse Neighbours (1985), Power Rangers R.P.M. (2009), en Reign (2013).
Noodhulp
Hoe om KPR toe te pas
Begin dan met KPR:
1969
Die jaar 1969 was 'n gewone jaar wat volgens die Gregoriaanse kalender op 'n Woensdag begin het. Dit was die 69ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.
Bauhaus
1919: Weimar
In 1923 is die Bauhaus se werke vir die eerste keer tydens 'n uitstalling aan die publiek bekend gestel. Die uitstalling was 'n groot sukses wat 15 000 besoekers gelok het. Terwyl Gropius, Kandinsky en Oud voordragte gehou het, het die premières van Oskar Schlemmer se Triadisches Ballett en Mechanisches Ballett asook musikale werke van Strawinsky, Busoni en Hindemith plaasgevind. Daarnaas is wetenskaplike rolprente met destyds innovatiewe slow motion-effekte vertoon.
1925: Dessau
Op 1 April 1928 het Gropius as direkteur bedank. Volgens sy voorstel is hy deur die Switserse argitek Hannes Meyer opgevolg wat nie net op die leuse Volksbedarf statt Luxusbedarf ("volksbehoefte in plaas van luukse behoefte") besluit het, maar ook die samewerking met die nywerheidsektor versterk het. In die periode tussen 1930 en 1933 het die argitek Ludwig Mies van der Rohe as direkteur gefungeer. Onder sy leiding het die Bauhaus in toenemende mate tot 'n tegniese kollege vir argitektuur begin ontwikkel, waarby die kuns- en ateljee-afdelings 'n ondergeskikte funksie uitgeoefen het.
Fotografie
Fotografie is aanvanklik nie by die Bauhaus se leerprogram ingesluit nie en derhalwe ook nie as kunsmedium ingespan nie. Eers in 1923 is danksy die inisiatief van die outodidak László Moholy-Nagy meer aandag aan hierdie moderne kunsvorm geskenk, en eersterangse fotograwe soos byvoorbeeld Erich Consemüller, Andreas Feininger en T. Lux Feininger, Lucia Moholy en Walter Peterhans het begin om 'n breë spektrum van individuele fotografiese werke te ontwikkel, terwyl studente 'n belangrike bydrae met hul fotografiese eksperimente en amateurfoto's gelewer het.
Acheliderma fistulatum
Acheliderma fistulatum is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
European Graduate School
Interskool Verbindinge
EGS is ook betrokke by 'n internasionale samewerkingsooreenkoms met Beit Berl College en Resling publiseerders vir die vertaling van die boek "Stupidity" deur Prof. Avital Ronel (gepubliseer in Engels deur die Universiteit van Illinois Pers in 2002). Beit Berl beskryf hulself as die "grootste akademiese kollege in Israel"
BMW
Stand in motorbedryf
BMW het gedurende 2006 amptelik die grootste vervaardiger van luukse motors in die wêreld geword.
Produksie buite Duitsland
In Suid-Afrika het BMW 'n moderne fabriek in Rosslyn, noord van Pretoria, en 70% van die motors wat hier vervaardig word, word uitgevoer na die VSA, Japan, Australië, Afrika en die Midde-Ooste. In die vroeë 1990's het BMW R1 miljard in die Rosslynfabriek belê.
Ossetiërs
Die Ossetiërs of Ossete (Osseties: ир, ирӕттӕ, ir, irættæ; дигорӕ, дигорӕнттӕ, digoræ, digorænttæ) is 'n Irannese etniese groep inheems aan Ossetië in die Kaukasus-streek. Hulle praat Osseties, 'n Irannese taal, as moedertaal en Russies of Georgies as tweede taal.
Die meeste Ossetiërs leef in Noord-Ossetië-Alanië, 'n republiek binne die Russiese Federasie, gevolg deur Suid-Ossetië, 'n omstrede gebiede wat volgens internasionale reg tot Georgië behoort, en Turkye.
Land
Die term word in die algemene gebruik informeel aangewend om beide die begrippe van nasie ('n kulturele entiteit) en die van staat ('n politieke entiteit) te omskryf. Definisies verskil, en in hierdie sin word dit soms gebruik om na beide state en party ander politieke entiteite te verwys, terwyl in sommige gevalle dit slegs na staat verwys. Dit is nie ongewoon vir algemene inligting of statistiese publikasies om die wyer betekenis aan te neem vir doeleindes soos illustrasie en vergelyking nie.
Staat
Benewens hierdie state is daar ook ander nie-soewereine landsgebiede wat, onder die filosofie van selfbeskikking, sou verkies om as lande in hierdie opsig beskou te word. Sommige van hierdie het de facto beheer oor hul bevolking en landsgebied, soos byvoorbeeld Abkhasië, maar word nie as state beskou nie, omdat daar nie erken word dat hulle oor soewereiniteit beskik nie. Daar is egter ook in sommige internasionaal erkende state geen funksionele sentrale regering nie, óf wat verskeie de facto state en regerings het. Hierdie word internasionaal nie beskou om aparte state te verteenwoordig nie — hulle word beskou as om op die grondgebied van die internasionaal erkende staat te bestaan.
Wiesbaden
Wiesbaden is 'n belangrike spilpunt van Duitsland se spoorwegnetwerk en huisves 'n verskeidenheid nywerhede, waaronder metaalverwerking, sement- en betonvervaardiging, elektroniese bedrywe, masjienbou, vervoertoerusting en voedselverwerking. Media- en kreatiewe bedrywe in die stad sluit drukkerye, uitgewerye en rolprentateljees in. Danksy sy ligging in een van Duitsland se voorste wynboustreke het Wiesbaden self tot 'n sentrum van die wynbedryf ontwikkel en staan onder meer bekend vir sy voortreflike vonkelwyn (Duits: Sekt).
Vroeë geskiedenis en Keisertyd
Sy seun, keiser Friedrich III, het as kroonprins eweneens verskeie kere besoeke aan Wiesbaden gebring. As keiser het hy nie meer die tyd hiervoor gevind nie. Ná 'n koer regeringstyd van slegs 99 dae is hy in 1888 aan keelkanker oorlede. 'n Monument voor die hotel Nassauer Hof is tot sy nagedagtenis opgerig. Sy opvolger as keiser, Wilhelm II, was al verskeie kere gas in Wiesbaden voordat hy as regent in 1890 hier die Oostenrykse keiserin Sissi ontmoet het. Anders as grootvader Wilhelm I was dit nie die genesende krag van Wiesbaden se baddens wat hom na die stad gelok het nie, maar die aantreklike lewe en tydverdrywe in die "Nice van die Noorde", soos Wiesbaden destyds genoem is. Wilhelm II het die bou van 'n nuwe teater bevorder en ook gereeld die perdewedrenne besoek wat tot sy eer georganiseer is. Die keiser se vakansies in Wiesbaden het beduidende aandag in die Duitse media geniet en van Wilhelm II - 'n monarg met 'n ekstroverte persoonlikheid - een van die eerste mediasterre gemaak.
Freikorps
Verskeie Freikorpse het deelgeneem in gevegte in die Baltiese state, Silesië, en Pruise na die einde van die Eerste Wêreldoorlog. Hoewel die Freikorps amptelik ontbind is in 1920, het lede nog steeds 'n prominente rol in die opkomende ver-regse politieke mag in Duitsland gespeel.
George Brent
George Brent (15 Maart 1899 – 26 Mei 1979) was 'n Amerikaanse akteur. Hy was bekend vir sy rolle in die rolprente Baby Face (1933), Jezebel (1938), Dark Victory (1939), en The Rains Came (1939).
Acheliderma lisannae
Die spons behoort tot die genus Acheliderma en tot die familie Acarnidae. Die wetenskaplike naam van die spesie is die eerste keer geldig gepubliseer in 1994 deur Van Soest, Zea & Kielman.
Swartbaard
Edward Teach (ook gespel Edward Thatch, omstreeks 1680 - 22 November 1718), beter bekend as Swartbaard, was ’n Engelse seerower wat in die Wes-Indiese Eilande en aan die ooskus van Brittanje se Noord-Amerikaanse kolonies aktief was. Min is oor sy vroeë lewe bekend, maar hy was dalk ’n matroos op kaapvaartskepe voordat hy hom gevestig het op die eiland New Providence in die Bahamas, wat die basis van kaptein Benjamin Hornigold was.
Messina
Messina kan verwys na:
Erica vestita
Erica vestita is 'n plant wat tot die genus Erica behoort en deel is van die fynbos. Die plant is inheems aan die Wes-Kaap en kom van Worcester tot by Riversdal voor.
Genealogie
De Villiers/Pama nommeringstelsel
Die ou De Villiers/Pama-genealogieë is deur die RGN se afdeling vir genealogiese navorsing (1971-1998 gesluit) en later GISA (1998-2018 gesluit) gebruik om die naslaanreeks Suid-Afrikaanse Geslagregisters/South African Genealogies (populêr na verwys as die SAG-volumes) wat die jare 1652 tot 1830 e.v. uitmaak, saam te stel. Hierdie reeks van 17 dele is in 2011 vir die familiename van A tot Z deur GISA voltooi. Daarna het GISA begin om die SAG-reeks aan te vul sodat dit die jare 1652 tot 1930 weergee. Dit word as SAF (SA Familieregisters) genoem. Die naslaanreeks se opdatering berus nou by GGSA.
Verskeie familiebonde het volledige genealogieë vir die betrokke familie uitgegee. ‘n Omvattende reeks genealogieë van die Hugenote-vanne word uitgegee deur die Hugenote-Vereniging van SA.
Tradisionele naampatrone vir voorname
Let wel - as 'n kind jonk oorlede is, word dieselfde naam dikwels weer gebruik, veral in Afrikaanse gesinne en soms in Engelse families. Dit was nie die naam van die oorlede kind wat hergebruik word nie, maar die naam van die oupa of ouma, ens., wat weer hernoem is.
Afkortings en simbole wat in die Suid-Afrikaanse genealogie gebruik word
ω veras
wed weduwee wew wewenaar
Orthochromis
Orthochromis is 'n genus van visse wat aan die familie Cichlidae behoort. Daar is vier spesies wat hoort tot die genus en slegs een kom in Suider-Afrika voor.
Skoppensboer (dood)
Skoppensboer is die sentrale figuur in die gelyknamige gedig geskryf deur Eugène Marais:
I.
in elke lag ’n sug van pyn,
Gewis en seker is die woord:
die skatte wat ons opvergaar,
Huisgenoot
Handelsmerk
Daar is verskeie handelsmerkuitbreidings (afsonderlike tydskrifte oor onder meer brei, bak, blokraaie). Verder is 'n gewilde konsert, Skouspel, jaarliks tot in 2014 aangebied waar van die land se vooraanstaande Afrikaanse kunstenaars opgetree het. Dit is gewoonlik oor twee naweke by Sun City gehou. By 'n afsonderlike geleentheid word die gewildste sangers, akteurs, TV-programme ens. van die jaar vereer met 'n toekenning, Tempo. 'n Jaarlikse Skouspel is ook in Kaapstad gehou. In 2015 het Skouspel SuperSkouspel geword, 'n eenmalige konsert vir sowat 30 000 toeskouers in die FNB-stadion in Johannesburg. Dit is net in 2015 aangebied.
Geskiedenis
Huisgenoot het egter geleidelik ál meer markgerig geraak en die inhoud is ter wille van populêre smaak aangepas. In Oktober 1923 het Die Huisgenoot aangekondig dat dit in 'n weekblad sou verander. In dié uitgawe skryf die redakteur, prof. J.J. Smith, dat hoewel die "ernstige sy van die lewe" nie verwaarloos sal word nie, daar ook gepoog sal word "om iets vir die smaak van elke leser aan te bied" en "meer in voeling met die behoeftes en wense van die aangroeiende leserskring te bly". Teen die laat 1940's het die tydskrif in die meeste van sy doelwitte geslaag, naamlik om in die middelpunt van die Afrikaanse kultuurlewe te staan, te help om Afrikaans as skryftaal te vestig, 'n leesgewoonte onder Afrikaners te kweek en om 'n platform te bied aan Afrikaanse skrywers en digters.
Coen Moulijn
Sy sokkerloopbaan het in 1954 by die Rotterdamse sokkerklub XerxesDZB begin. Van 1955 tot 1972 het hy by die sokkerklub Feyenoord (ook in Rotterdam) gespeel. Hy het ook vir die Nederlandse nasionale sokkerspan uitgedraf.
Erica virginalis
Erica virginalis is 'n plant wat tot die genus Erica behoort. Die plant is inheems aan die Wes-Kaap.
Gideon Sundbäck
Loopbaan
In 1914 het Sundbäck ’n weergawe ontwikkel wat gebaseer wat op ineensluitende tande, die “Hookless No. 2”, wat die moderne metaalritssluiter is. In hierdie hegter is elke tand gepons om ’n kuiltjie aan die onderkant te hê en ’n punt of ’n koniese uitstulping aan die bokant. Die punt bo-aan die tand hak in by die ooreenstemmende kuiltjie aan die onderkant van die teenoorstaande tand soos wat die twee rye tande deur die Y-kanaal van die glyer saamgebring word. Die tande word styf gepers aan ’n sterk materiaalkoord wat die selfkant van die doekband is wat die ritssluiter aan die kledingstuk vasmaak, met die tande aan die oorstaande kant gespasieer op die hoogte van ’n halwe tand. Hulle word so styf aan die koord vasgemaak dat wanneer hulle ingestik, daar nie genoeg ruimte is om hulle te laat lostrek nie. ’n Tand kan nie uittrek nie omdat dit vasgehou word deur die kuiltjie en punt van homself en die tande aan die bo- en onderkant. Die patent (no. 1219881) vir die “Skeibare Sluiter” is in 1917 uitgereik.
Hoogspring
Reëls
Elke atleet kry drie beurte op elke hoogte. Hierdie hoogtes is vasgestel. Die atlete mag wel aan die dwarslat raak, maar hulle mag dit nie afstamp nie. Atleet moet met slegs een voet vastrap vir sprong. Indien 'n atleet minder as drie spronge benodig om oor die lat te spring, kan hy/sy na die volgende hoogte aanskuif. As 'n atleet nie in drie beurte kan oorspring nie, word die persoon uit die kompetisie uitgeskakel. Die kompetisie hou aan tot al die atlete uitgeskakel is. Indien twee atlete dieselfde hoogte bereik het, word die een met die minste spronge as die wenner gekroon.
Herpes simplex
Tekens en simptome
Baie mense wat besmet is met HSV-2 vertoon geen fisiese simptome nie—individue met geen simptome word beskryf as asimptomaties of dat hul subkliniese herpes het.
Sendeling
Die woord 'sendeling' is afgelei van die Latynse woord missio, wat uitstuur beteken. Die plek waar een of meer sendelinge gestasioneer is, staan as 'n sendingpos of -stasie bekend. Die studie van die verkondiging van die Christelike geloof aan nie-Christene heet missiologie.
NG gemeente Crosby-Wes
Agtergrond
Die eerste afstigting van Langlaagte ná Fordsburg was eers in 1921 met die selfstandigwording van Waterval, 'n behoefte wat egter reeds sedert 1905 gevoel is. Waterval was 'n geweldige uitgestrekte gemeente en toe die lidmaattal teen 1932 tot meer as 1 650 toeneem, is twee dogtergemeentes kort na mekaar afgestig, naamlik Linden op 8 Oktober 1936 en Westdene op 14 April 1938. Danksy afstigtings uit die moedergemeente en mettertyd ook uit die dogters en kleindogters, sou Waterval se nageslag uiteindelik amper 20 tel.
Afstigting
Intussen het die gemeente 'n volle jaar lank week na week vir sy eredienste en sakramente in die kookkunssentrum van die skool, te midde van stowe en kastrolle, byeengekom. Die gemeente het mooi saamgebou, sodat die skuld op die kerksaal einde Julie 1951 met meer as die helfte, veral deur spesiale maandelikse gawes en funksies van tyd tot tyd, verminder kon word.
Knysna-olifant
Die Knysna-olifante is 'n byna uitgestorwe, geïsoleerde populasie van Savanne-olifante (Loxodonta africana) wat in die Knysnabos aangetref word. Gouna, gepaard met die aanliggende Diepwalle-, Buffelsnek- en Knysnabos, vorm deel van die gebied wat deur die laaste oorblywende Knysna-olifante bewoon is.
Gilles Deleuze
Bibliografie
Saam met Félix Guattari:
Hoofkarakter
'n Hoofkarakter kan 'n buitestaanderfiguur wees. Só 'n buitestaander is gewoonlik 'n sensitiewe persoon wat dieper en meer as die gewone mens sien. Buitestaanders is dikwels geslote, afsydige en swygsame mense.
Wikispecies
Wikispecies is in meer as 131 verskillende tale beskikbaar.
Hoofkarakter
Valse Protagonis
’n Voorbeeld is die fliek Psycho. Hierin blyk die karakter Marion Crane die protagonis te wees, aangesien sy heeltyd in die begin van die film gevolg word. Maar toe word sy onverwags vermoor en dit blyk dat sy tog nie die hoofkarakter is nie. Deur haar 'n valse hoofkarakter te maak, het regisseur Alfred Hitchcock gehoop om haar dood meer skokkend- en moordenaar Norman Bates meer angswekkend te maak.
Europese Raad
Die Europese Raad is 'n liggaam wat die Europese Unie (EU) se gehele politieke rigting en prioriteite definieer. Dit bestaan uit die regeringshoofde van die 28 lidstate tesame met die President van die Europese Raad en die President van die Europese Kommissie. Die gevolmagtigde van die Unie vir buitelandse sake en sekuriteitsbeleid (met ander woorde die minister van buitelandse sake van die EU) neem ook aan vergaderings deel. Die Europese Raad is in 1975 as 'n informele spitsberaad gestig en is in 2009 met die inwerkingtreding van die Verdrag van Lissabon tot instelling geformaliseer. Die huidige president van die Europese Raad is Charles Michel, voormalige Eerste Minister van België.
Anatomie
Anatomie (van die Grieks ἀνατομία, anatomia, anatemno, "oopsny") is die vertakking van biologie wat die struktuur van lewende wesens bestudeer. Dit is 'n algemene term wat die menslike anatomie, dierlike anatomie (soötomie) en plantanatomie. In sommige aspekte is anatomie nou verwant aan ontwikkelingsleer (embriologie), vergelykende anatomie en vergelykende ontwikkelingsleer.
Human anatomy
Human anatomy, physiology and biochemistry are complementary basic medical sciences, which are generally taught to medical students in their first year at medical school. Human anatomy can be taught regionally or systemically; that is, respectively, studying anatomy by bodily regions such as the head and chest, or studying by specific systems, such as the nervous or respiratory systems. The major anatomy textbook, Gray's Anatomy, has recently been reorganized from a systems format to a regional format,<!- -> <!- -> in line with modern teaching methods. A thorough working knowledge of anatomy is required by all medical doctors, especially surgeons, and doctors working in some diagnostic specialities, such as histopathology and radiology.
Other branches
Artistic anatomy relates to anatomic studies for artistic reasons.
Maleise Skiereiland
Die Maleise Skiereiland of Malakka-skiereiland (Maleis: Semenanjung Tanah Melayu, سمننجوڠ تانه ملايو; Thai: คาบสมุทรมลายู, Khapsamut Malayu) is 'n skiereiland in Suidoos-Asië tussen die Andamanse See/Golf van Bengale in die weste en die Golf van Thailand/Suid-Chinese See in die ooste. Op dié skiereiland is dele van Mianmar, Thailand, Maleisië en die stadstaat Singapoer geleë. In die suide daarvan is die suidelikste punt van die vasteland van Asië geleë.
Daantjie Badenhorst
Badenhorst is Afrikaanssprekend maar kan ook Engels, Frans en Duits vlot praat. Sy eerste boek, 'n verhaal Net een wenner is in 2005 deur Praag gepubliseer. Badenhorst is getroud en het twee kinders, Dirk (gebore op 12 Julie 2004) en Suzanne (gebore op 28 Mei 2007).
Erica viscaria
Die plant het ook vyf subspesies:
Vangkabel
Werking
'n Normale kabelvangs word uitgevoer wanneer die haak van 'n inkomende vliegtuig een van die hangertjies betrek. As 'n landingstuig met 'n dekhanger in aanraking kom, word die krag van die voorwaartse beweging van die landingstuig oorgedra via 'n kabel na die arresteerenjin gelei word, geleë in 'n masjienkamer onder die vliegdek of aan weerskante van die vliegtuig se aanloopbaan. Terwyl die dekhanger en die kabel uitgetrek word deur die vliegtuig wat gearresteer word, word die kinetiese energie van die vliegtuig na die meganiese energie van die kabels oorgedra, en die arresteerenjin dra die meganiese energie van die kabels oor na hidrouliese energie. Hierdie klassieke stelsel van hidrouliese arres word nou vervang deur een wat met elektromagnetika die energie-opname deur 'n turbo-elektriese enjin beheer. Die arresteerenjin bring 'n gladde, beheerde stop van die landingstuig tot stand. Na voltooiing van die arrestasie word die vliegtuig se haak van die dekhanger losgemaak, wat dan weer in sy normale posisie ingetrek word.
Newcastle, KwaZulu-Natal
Newcastle is 'n nedersetting in die Natalse middellande, 'n streek in KwaZulu-Natal, Suid-Afrika. Dit is geleë in die noordweste van die provinsie, aan die oewers van die Ncandurivier, en word deur die Drakensberge omring in die noorde, weste en suide.
Munisipaliteit
Newcastle is die setel van die Newcastle Plaaslike Munisipaliteit en die Amajuba-distriksmunisipaliteit. Amajuba is die vyfde-digsbevolkte munisipaliteit in KwaZulu-Natal. Dannhauser (1 516 km²), Newcastle (1 956 km²) en Utrecht (3 539 km²) word by die munisipaliteit ingesluit. Die gemiddelde bevolkingsdigtheid is 67,7 per km².
Corniese rex
Beskrywing
Die katte is geneig om deur hul lewe spelerig te bly. Sommige gaan haal goed wat ’n mens vir hulle gooi, jaag ander troeteldiere en doen akrobatiese spronge. Hulle is avontuurlustig, nuuskierig en intelligent.
Wikiversity
Die webwerf is 'n wiki, en kan deur enige iemand aangepas en bygewerk word. Wikiversity ondersteun 'n verskeidenheid van tale, waaronder Engels, Duits en Italiaans. Daar is tans geen Afrikaanse-materiaal beskikbaar nie, maar enige belangstellende kan inspring ook Afrikaanse leermateriaal daar skep.
Aciculites oxytylota
Aciculites oxytylota is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Aciculites mediterranea
Aciculites mediterranea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Beta Delphini
Beta Delphini (β Delphini, afgekort as Beta Del of β Del), tradisioneel bekend as Rotanev, is ’n dubbelster sowat 100 ligjare van die Son af in die sterrebeeld Dolfyn (Delphinus). Dit is die helderste ster in die Dolfyn.
Eienskappe
Die Amerikaanse sterrekundige S.W. Burnham het in 1873 ontdek Beta Delphini is ’n dubbelster. Die stelsel bestaan uit twee F-tipe sterre wat elke 26,66 jaar om mekaar wentel met ’n wenteleksentrisiteit van 0,36. Hulle het ’n hoekskeiding van net sowat 0,44 boogsekondes, en dit is dus moeilik om hulle met ’n teleskoop van mekaar te onderskei. Die grootste komponent is ’n reusester met ’n massa van 1,75 keer dié van die Son en ’n ligsterkte van 24 keer die Son s’n. Die sekondêre komponent is ’n subreus met ’n massa van 1,47 sonmassas en ’n ligsterkte van agt keer dié van die Son. Die stelsel is sowat 1,8 miljard jaar oud.
Name
In 2016 het die Internasionale Astronomiese Unie se sternaamwerkgroep (WGSN) die naam "Rotanev" vir die ster Beta Delphini A goedgekeur omdat hulle eiename aan individuele sterre toegeken het eerder as aan stergroepe.
Tale van die Faroëreilande
Die amptelike taal van die Faroëreilande is Faroëes. Die Faroëse taal is 'n Germaanse taal wat uit Oudnoors spruit.
Bronadres
Opbou
’n URL bestaan uit die volgende onderdele:
Suidelike mondbroeier
Die Suidelike mondbroeier (Pseudocrenilabrus philander) is 'n varswatervis wat voorkom in die Oranjerivier-stelsel en rivierstelsels verder noord in Suider-Afrika. Dit kom ook voor in KwaZulu-Natal, sytakke van die Kongorivier en Malawimeer. In Engels staan die vis bekend as Southern mouthbrooder.
Draaias
Hemelliggame
Die term word veral vir hemelliggame soos planete, sterre en mane gebruik. Die plekke waar die draaias die oppervlak van die hemelliggaam kruis, word die pole genoem.
Rhinobatidae
Subfamilie: Rhinobatinae
Die kop is wigvormig met 'n plat snoet en neus en die twee dorsale vinne is ewe groot. Die stertvinlobbe is nie duidelik gedefinieer nie. Daar is sewe genera in die sub-familie met vyf spesies wat aan die Suid-Afrikaanse kus voorkom.
Hill-sfeer
In meer presiese terme is die Hill-sfeer die invloedsfeer van ’n kleiner liggaam in die teenwoordigheid van steurings van ’n voorwerp met ’n groter massa. Dit is gedefinieer deur die Amerikaanse sterrekundige George William Hill, wie se werk gebaseer was op dié van die Franse sterrekundige Édouard Roche. Daarom is dit ook bekend as die Roche-sfeer (wat iets anders is as die Rochelimiet).
Bernard Punsly
Bernard Punsly (11 Julie 1923 – 20 Januarie 2004) was 'n Amerikaanse akteur. Hy was bekend vir sy rolle in die rolprente Dead End (1937), Hit the Road (1941), Tough As They Come (1942), en Mug Town (1942).
Agatha Christie
Agatha Christie (15 September 1890 – 12 Januarie 1976) was ’n Britse skryfster, bekend vir talle gewilde romans oor moorde en die speurders wat dit oplos.
Sy was een van die wêreld se bekendste speurverhaalskryfsters. 'n Beraamde vier miljard kopieë van haar novelle is verkoop, insluitend 'n beraamde miljard kopieë van vertalings uit die oorspronklike Engels in 103 ander tale. Sy is net deur die Bybel en Shakespeare uitverkoop.
Vangelis
Persoonlike lewe en dood
Alhoewel 'n baie private persoon, was hy volgens baie weergawes, 'n "buitengewoon toeganklike", "regtig aangename" en "humoristiese" mens, wat lang vriendelike byeenkomste geniet het, gefassineer was deur Antieke Griekse filosofie, die wetenskap en fisika van musiek en klank, en ruimteverkenning. Sy daaglikse aktiwiteite het hoofsaaklik behels om sy elektroniese instrumente en die klavier te kombineer en te speel. Hy het dit ook geniet om te skilder. Sy eerste uitstalling, van 70 skilderye, is in 2003 by Almudin in Valencia, Spanje, gehou. Hy het daarna deur Suid-Amerika getoer tot die einde van 2004.
Ruimtependeltuig Challenger
Ruimtependeltuig Challenger (NASA-kenteken: OV-099) was 'n Amerikaanse ruimtependeltuig en die tweede ruimtependeltuig wat deur NASA in diens geneem is. Dit het in 1986 kort ná lansering ontplof en die lewe van al sewe insittendes geëis. Die tragiese ongeluk is regstreeks deur miljoene mense op televisie aanskou.
Newfoundland
Newfoundland is die wêreld se 15de grootste eiland.
Vroeë geskiedenis
Die oorblyfsels van 'n Viking-nedersetting is by L'Anse aux Meadows gevind. Daar word geglo dat Newfoundland die Viking Vinland is wat deur Leif Eriksson verken is, wat die eerste keer in 1076 deur Adam van Bremen beskryf is. Hulle het toe met die plaaslike bevolking, die Beothuk, in aanraking gekom.
17de eeu
Later in die 17de eeu is al hoe meer soortgelyke permanente nedersettings gevestig. Hulle was almal langs die sogenaamde Engelse kus van Newfoundland geleë, waar die Engelse visvangregte geniet het. Die noordooste en suide van die eiland het heeltemal onder die invloed van Franse vissermanne geval en was bekend as die Franse kus van Newfoundland.
18de eeu – hede
Alhoewel die Kolonie van Newfoundland in Britse hande was, het die Franse wel visvang- en verwerkingsregte langs 'n deel van die noord- en weskus gehad. Dit was belangrik aangesien Newfoundland 'n interessante plek was om te vestig as gevolg van die besonder visryke waters naby die eiland. Die sogenaamde "Franse kus" het tot 1904 geduur. Die Franssprekende minderheid op die Port au Port-skiereiland en baie Franssprekende toponieme herinner ons aan hierdie verlede.
Jakub Hrůša
Biografie
In die jaar 2000 het hy deelgeneem aan die Praagse Internasionale Lente Musiekfees dirigente kompetisie. In 2003 was hy 'n pryswenner tydens die Internasionale Kompetisie van Jong Dirigente Lovro von Matačić in Zagreb, Kroasië. Tydens sy 2004 graduerings konsert in die Rudolfinum, het hy Josef Suk se Asrael simfonie gedirigeer saam met die Praag Radio Simfonieorkes. Hy het ook navorsing vir 'n verhandeling gedoen oor die werk van Hedendaagse Tsjeggiese komponiste.
In September 2015, na vyf verskynings as 'n gasdirigent, was Hrůša genoem as die volgende hoofdirigent van die Bamberg Simfonieorkes, effektief van die 2016-2017 seisoen, met 'n aanvanklike kontrak van vier seisoene.
FIFA Sokker-Wêreldbekertoernooi in 1950
Groepfase
Klassifisering binne elke groep was gegrond op die volgende puntestelsel:
Finale rondte
Die finale rondte het uit een groep met vier spanne bestaan, waartydens elke span een wedstryd teen elk van die ander spanne gespeel het. Die span wat in die finale rondte die meeste wedstrydpunte versamel het, het die toernooi en daarmee die Jules-Rimet-trofee gewen.
Meeste doele aangeteken
Meeste doele aangeteken:
Aciculites tulearensis
Die spons behoort tot die genus Aciculites en tot die familie Scleritodermidae. Die wetenskaplike naam van die spesie is die eerste keer geldig gepubliseer in 1965 deur Vacelet & Vasseur.
Kruger se Hollanders
Jaloesie
Sonder hierdie immigrante sou die ZAR (en ook die Republiek van die Oranje Vrystaat) nie 'n eie staatsdiens kon voer nie. Nogtans was Kruger se politieke teenstanders nie altyd ingenome met die Hollanders nie. By die ou Boere-bevolking was daar heelwat verset teen en 'n bietjie jaloesie op die Hollanders wat die hoë poste in die staatsdiens beklee het. Daar is gesê dat “die Hollanders neem die brood uit die mond van die seuns van die land”. Die meeste van hierdie immigrante het mettertyd deel van die Afrikanergemeenskap geword en hul nasate speel 'n beduidende rol in die ontwikkeling van Suid-Afrika.
Pont het hom by laasgenoemde kategorie geskaar. Hy merk egter op dat die meeste "benepen" Nederlandse immigrante hom hiermee teengaan. Pretoria, waar betreklik veel immigrante was, beskou hy as 'n "kleinsteedsch dorp" en 'n "niet zeer aangename plaats" juis vanweë die Nederlandse element daar. Pont het ook geen goeie woord oor die Nederlandse Vereniging in Pretoria nie, juis omdat hulle nie openlik met die Afrikanernasionalisme gesimpatiseer het nie. Die voorsitter van die Nederlandse Vereniging was trouens ook H.C. Jorissen, 'n persoonlike vriend van Jan Smuts, wat in Pont se oë reeds 'n bedenklike saak was.
Folio Society
The Folio Society is oorspronklik as 'n eksklusiewe boekklub bedryf wat sy boektitels slegs aan intekenaars wêreldwyd verskaf het, maar het besluit om sy werke ook toeganklik te maak vir die publiek. So is hul voormalige leessaal vir lede in Holborn omgeskep tot 'n boekwinkel waar duisende titels verkrygbaar is.
Damaskus
Die stad vorm sy eie plaaslike regering en is ook die hoofstad van Rif Dimashq distrik. Die stad is die tuiste van 1,8 miljoen mense, wat dit Sirië se tweede grootste stad maak ná Aleppo. Ongeveer 2,8 miljoen mense woon hier in 2010. Die stad word in die volksmond Sham genoem. Damaskus beteken bevogtigde huis of - klooster in Aramees.
Geskiedenis
In 1260 het die Mamluks die stad verower.
1954
Die jaar 1954 was 'n gewone jaar wat volgens die Gregoriaanse kalender op 'n Vrydag begin het. Dit was die 54ste jaar van die 20ste eeu n.C. Soos ander gewone jare het die jaar 12 maande, 52 weke en 365 dae gehad.
Kultuur van die Faroëreilande
Letterkunde en kuns
Die skilderkuns het net soos letterkunde ook eers in die 20ste eeu op die Faroëreilande begin vlamvat. Bekende Faroëse skilders sluit in Sámuel Joensen-Mikines, Ingálvur av Reyni, Ruth Smith, Tróndur Patursson, Steffan Danielsen, Amariel Norðoy en ander.
Sport
Die Faroëreilande neem aan die tweejaarlikse Eiland Spele deel, wat deur die eilande in 1989 aangebied is.
Andries Myburg
Gesinslewe
Ds. Paul de Bruyn het Andries Myburg op 28 Januarie 1961 in die Gereformeerde kerk Innesdal (Pretoria) in die huwelik verbind met Anna Johanna Helena Magrietha Davel. Annatjie (haar noemnaam) is op 30 Mei 1938 gebore en was ’n onderwysers van beroep. Haar ouers was Johannes Christiaan Daniël Davel (25 Julie 1892 – 7 April 1975) en Anna Johanna Helena Magrietha van Jaarsveld (16 Januarie 1906 – 28 Januarie 1992).
Vlag van Tibet
Die vlag van Tibet, ook bekend as die "sneeuleeu-vlag" (Tibettaans: gangs seng dar cha), is die nasionale vlag van Tibet, goedgekeur deur die 13de Dalai Lama in 1916. Dit is sedert 1959 deur die Chinese regering verban en word deur die hedendaagse Tibettaanse regering in ballingskap, gesetel Dharamshala, Indië, gebruik. Soos die vlag van Oos-Turkestan is die vlag van Tibet weens die Tibettane se strewe na onafhanklikheid in die Volksrepubliek China verbied en die besit of vertoning daarvan sal erg bestraf kan word. In teenstelling daarmee word die Tibettaanse vlag by pro-Tibettaanse optogte in die Republiek China op Taiwan gebruik.